Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A Rendvédelmi Szervek Védelmi Szolgálatát a Kormány a rendőrségről szóló 1994. évi XXXIV. törvény (a továbbiakban: Rtv.) 100. § (1) bekezdés k) pontjában kapott felhatalmazás alapján a 49/1995. (V. 4.) Korm. rendelettel hozta
Paragraph Index: 1647

A Rendvédelmi Szervek Védelmi Szolgálatát a Kormány a rendőrségről szóló 1994. évi XXXIV. törvény (a továbbiakban: Rtv.) 100. § (1) bekezdés k) pontjában kapott felhatalmazás alapján a 49/1995. (V. 4.) Korm. rendelettel hozta létre. E rendelet 1. §-a szerint az RSZVSZ a Belügyminisztérium szervezeti egysége. E szervezet látja el a rendvédelmi szervek belső bűnmegelőzési célú ellenőrzését és a bűnfelderítést. E dokumentum minősítésének jogszerűségét vizsgálva az eljárás során az üggyel összefüggő, 1999. április 30-án hatályos jogszabályokat illetően a következőket állapítottam meg: a Ttv. 6. § (1) bekezdése a minősítésre jogosult személyek között nem említi meg az RSZVSZ vezetőjét. A kérdéses időpontban e törvényhely q) pontja szerint államtitok minősítésre jogosult volt a „határőrség, a rendvédelmi szerv központi szervének, a Megelőzési Szolgálatnak (Rtv. 75. §) a vezetője, valamint az Adó- és Pénzügyi Ellenőrzési Hivatal bűnügyi igazgatója.” A Rtv. 75. §-ának ekkor hatályos szövege szerint: „A Rendőrség működését ellenőrző szerv feladatkörében az e fejezetben foglalt különleges eszközöket — a Rendőrségre vonatkozó szabályok szerint — alkalmazhatja. [...]” E rendelkezés tehát nevesítve nem tartalmazta a Megelőzési Szolgálatot. Mi több, ilyen elnevezéssel szervezet ma sem létezik. A Megelőzési Szolgálatra utaló részt egyébként — szokatlan módon — az Adó- és Pénzügyi Ellenőrzési Hivatal

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes